Lolland-Falsters Stifts-Tidende, 1847-01-18
Nykjøbing, den 18de Januar. Borgerrepræsentanternes 17de Møde den 1ste December 1846. Hr. C. Møller havde meldt Forfald. Fra Handelsbetjent, H. Bech var indsendt en Ansøgning til Stiftamtet om at maatte erholde Tilladelse til at drive Kjøbmandshandel i det Cancelliraad Schulz tilhørende Sted indenfor Slotsporten, men dog paa Landets Grund, og hvorover Stiftamtet begjærte Repræsentanternes Erklæring. Repræsentanterne erklærede eenstemmig, at naar Ansøgeren vil underkaste sig de samme betingelser, som tidligere ere foreskrevne hans Søster, der havde indgivet en lignende Ansøgning, nemlig: at dersom den af Cancelliraad Schul indgivne Ansøgning om at hans Huus maa komme under Byens Grund paa samme betingelser, som andre Huuseiere have maattet underkaste sig for at faae deres Bygninger under Byen, for der at kunde drive borgerlig Næring, ikke bliver bevilget, at han da strax ophører med sin Handel, vilde man paa bedste Maade anbefale det Ansøgte. – Fra Magistraten var modtaget en Skrivelse af 27de Novbr., hvorved yttres, at den ikke ansaae de nødvendigt offentlig at bekjendtgjøre, at Jngen maatte afbenytte Byens Raadstue uden Communalbestyrelsens Tilladelse. Repræsentanterne kunde ikke frafalde den af dem i denne Sag tagne Beslutning, hvilket bliver at meddel Magistraten. – Fra Magistraten modtoges endvidere et Brev af 24de Octbr., hvorved meddeles, at den havde modtaget en Skrivelse fra Stiftamtet, hvori man underrettes om, at Stiftamtet havde modtaget Svar fra Cancelliet paa en Jndstilling fra Repræsentanterne til bemeldte Collegium, hvori var indstillet, at man fandt det billigt, at Eiere af Jorder, som forhen have hørt under Byen og hvis Besiddere nu ikke boe i Communen, maatte paa lignes Bidrag til Skole- og Fattigskat. - Paa Grund af Stiftamtmandens Jndstilling, at Skattebidrag ikke lignes i Communen paa Hartkorn, men paa Formue og Leilighed, og disse Jorder desuden maatte udrede en Afgift til Kæmnerkassen, samt at disse Bidrag ikke kunde lignes paa Hartkornet uden Vilkaarlighed, kunde Stiftamtet ikke billige det af Borgerrepræsentanterne Jndstillede. Denne af Stiftamtmanden givne Jndstilling bifaldtes af Cancelliet. 18de Møde den 19de Decbr. 1846. Alle Repræsentanter vare nærværende. Fra Magistraten var indsendt tvende Skrivelser af 17de Decbr., hvormed fulgte en Begjæring fra Hr. Justitsraad Pontoppidan, hvori han udbeder sig Tilladelse til at afbenytte Byens Raadhuus til der at afholde Valgmøder for de mindre Landeiendomsbesiddere af det 18de Landdistrict. Den ønskede Tilladelse meddeeltes Ansøgeren. Den anden Skrivelse var fra dHrr. Kjøbmand C. W. Hansen og Postfuldmægtig Truelsen heraf Byen, og indeholdt en Begjæring om, at maatte afbenytte Raadhusets Værelser til at opstille en Samling af diverse Kunstgjenstande og at afhændige disse ved Lodtrækning. Repræsentanterne tilstod at overlade Ansøgerne Raadhusets Værelser, imod at betale 5 Rbd. i Leie. – Repræsentanterne maatte iøvrigt henstille til Øvrigheden, om ikke ved en saadan Lodtrækning (som dog egentlig er et Salg) gjøres Jndgreb i de Handlendes Næring. – Det vedtoges, at naar Nogen vil afbenytte Raadhuset, have de at henvende sig skriftlig til Magistraten med deres Begjæring, hvilken Begjæring Formanden for Borgerrepræsentanterne, Hr. Bagermester Kryger, og Borgerrepræsentant Hr. Tobaksfabriqueur Nobel ere bemyndigede til, paa samtlige Repræsentanters Vegne, at give eller nægte. - - 1ste Møde den 6te Januar 1847. Alle Repræsentanter vare nærværende. Efter Communal-Forordningen af 24de Octbr. 1837 foretoges Valg for dette Aar paa en Formand og en Viceformand for Repræsentanterne. Ved fleste Stemmer gjenvalgtes til Formand Hr. Bagermester Kryger og til Viceformand Hr. Brændeviinsbrænder J. Sidenius.